**Vojak, ktorý vrátil vyznamenania: „Kiska, nie si môj prezident!“**

(priemerné hodnotenie: **4,39**)

6. október 2015 v [Domáce udalosti](http://rodobrana.org/kategorie/domace-udalosti/)



Robert Bačinský

*Robert Bačinský je slovenský vojak, ktorý v januári tohto roku* [*vrátil vyznamenania*](http://rodobrana.org/slovensky-vojak-rotny-robert-bacinsky-vracia-vyznamenania-nesmierne-sa-hanbim-za-svoju-sluzbu-v-nato/) *obdržané v operáciách teroristickej organizácie NATO. Tu je jeho otvorený list Andrejovi Kiskovi.*

**Otvorený list občanovi Kiskovi – Ne-prezidentovi mojej vlasti.**

Občan Kiska – doteraz som nemal potrebu strácať svoj čas vyjadrovaním sa k Tvojej osobe, ale udalosti posledných dní, mám na mysli Tvoje súkromné vyhlásenia, ktoré prezentuješ v západných médiách ako jednotný názor všetkých Slovákov, ma prinútili nájsť si ten čas a oznámiť Ti ten môj. Tá istá ústava SR o ktorú sa tak rád opieraš, mi totiž dáva právo, aby som tak učinil a ešte niekoľko krát Ti ukážem, čo ústava hovorí.

Takže pekne po poriadku. Si zrejme prekvapený, že v liste absentuje oslovenie Pán, alebo Vážený pán a že Ti tykám.Ver mi, má to svoj dôvod a hnedˇ Ti to vysvetlím. V prvom rade – ja som ťa **NEVOLIL**. Nedal som Ti svoj hlas, inými slovami, nedal som Ti mandát k ničomu, nemáš politické, už vôbec nie morálne a v podstate žiadne právo ma kdekoľvek zastupovať, ani sa za mňa vyjadrovať, ani za mňa rozhodovať. Som minimálne taký inteligentný ako Ty, zvládnem to sám – je to totiž môj život a nikto, ani Ty sa mi nebudeš doň montovať a zneužívať ma na svoje osobné ciele.

Vieš, nie si majiteľ Slovenska, ani vyvolený s modrou krvou, ani žiadny Boh, ktorý zostúpil z Olympu medzi obyčajných smrteľníkov. Si totiž jeden z nás – obyčajný smrtelník z mäsa a krvi, no napriek tomu sa ako nadradený správaš. Si jedným z tých, ktorí sa rozhodli, že si dovolia rozhodovať o našom – teda aj mojom bití, či nebití, o našej – teda aj mojej existencii, o živote a smrti. Lenže touto aroganciou k vlastnému národu si prekročil všetky medze, šliapeš po mojich ústavou zaručených právach občan Kiska ! Ak teda ty nemáš úctu ku mne, nečakaj, že ja ju budem mať k Tebe a budem Ti vykať. Bol som vychovaný a vedený k slušnosti a k úcte, hlavne k úcte ku starším. Viem poprosiť a viem aj podˇakovať, ale ako kto jedná so mnou, tak budem jednať ja s ním a môžeš byť aj **Ne-prezident** mojej vlasti. Takže na oplátku – ani Ty nečakaj odo mňa žiadnu úctu, alebo že ťa budem oslovovať Pán, alebo dokonca excelencia, ako sa nechával titulovať Tvoj predchodca. Toľko k dôvodom môjho politicky nekorektného správania sa.

Hneď v úvode chcem zdôrazniť dve veci a to ako **Tebe**, tak všetkým **zapredaným presstitútom**, ktorí ako je dobrým zvykom, okamžite začnú analyzovať a písať zaručené informácie na príkaz svojich tak isto **kúpených a skorumpovaných šéfov** a v neposlednom rade **všetkým na peniaze lačným tchorom**, ktorí sa budú predbiehať v tvrdeniach z akej som organizácie, kto ma platí a koľko mi platí.

1 – Nie som a nebudem členom žiadnej politickej strany, ani organizácie, ani ničoho, čo s politikou súvisí. Takže **presstitúcke hyeny** – snahu o predvolebné prihrievanie polievočky, nejakú kanditatúru niekam, alebo napísanie tohto listu na objednávku a za úhradu môžete rovno zavrhnúť.

2- Nie som ani alkoholik, ani stratená existencia, alebo stroskotanec, ktorý má iba potrebu na niekoho zvaliť vinu za svoj neúspech v živote.Chcem aby si vedel, s kým máš tú česť – som vzdelaný, sčítaný, scestovaný, mám rozhľad, som manžel a otec rodiny ale hlavne **Slovák**. Som jedným z tých mnohých, ktorí aby prežili, musel zo svojej vlasti odísť. Vašou rečou, rečou dementnej politickej korektnosti som odišiel za lepším zárobkom, ale ja Ti poviem ako sa to volá v skutočnosti – vyštvali ste nás z našej vlasti ako psov, museli sme opustiť úplne všetko a začať od nuly a to po 40-ke už nie je žiadna sranda. Napriek tomu sme sa postavili na vlastné nohy, nemusíme sa báť, že pre svojvôľu nejakého politicky angažovaného idiota prídeme o zamestnanie, alebo o strechu nad hlavou.

Tak teraz už vieš, s kým máš tú česť, že nie som žiadny puberťák – recesista, takže by som prešiel k jadru veci. Je toho viac, takže to prejdem krok za krokom a na každom tvojom vyhlásení ti ukážem, ako klameš a zavádzaš a podvádzaš vlastný národ. Na konci tohto listu sa ukáže celkový obraz toho, komu ty vlastne slúžiš a koho záujmy zastupuješ. A že to nie sú naše záujmy, je nad slnko jasnejšie.

1 – Pre Der Spiegel si sa nedávno vyjadril, že **Je potrebné pomáhať ľudom, ktorých postihli menej šťastné životné okolnosti.** S tým sa nedá nesúhlasiť, je to ušľachtilá myšlienka. Ale ak si už dostal ten záchvat starostlivosti, je Tvojou **povinnosťou** urobiť tak v prvom rade doma, **pomôcť vlastnému národu**, postarať sa o svojich a až toto zvládneš, potom možeš začať uvažovať o pomoci iným. Pripomeniem Ti sľub, ktorý si zložil – nachádza sa totiž tak isto v ústave SR. Ak by si ho nevedel nájsť, je to **článok 104**, alebo popros svojho šéfa **občana Bútoru**, myslím, že Ti rád pomôže.

**“Sľubujem na svoju česť a svedomie vernosť Slovenskej republike. Budem dbať o blaho slovenského národa, národnostných menšín a etnických skupín žijúcich v Slovenskej republike. Svoje povinnosti budem vykonávať v záujme občanov a zachovávať i obhajovať ústavu a ostatné zákony.”**

A teraz mi občan Kiska povedz, ako svoj sľub plníš. Pri nástupe do funkcie si **sľúbil**, že starosti občanov budeš brať vážne.Nech hľadám ako hľadám, ja Tvoju starostlivosť o blaho slovenského národa kurva nevidím. To, čo vidím, je armáda nezamestnaných, státisíce slovákov pod hranicou chudoby, zúfalých dôchodcov, ktorým sa pred očami rúca všetko to, čo oni vybudovali, kolabujúce zdravotníctvo a školstvo, húfny exodus všetkého čo má nohy do zahraničia, aby prežili, Vaše bezbrehé rozkrádanie a rozpredávanie štátu, bez toho, aby ktokoľvek z Vás bol za to potrestaný…. To je to, čo ja vidím. A napriek tomu Tvojou najväčšou starosťou sú utečenci. K tomu sa ale dostaneme. Toto je teda prvé usvedčenie z toho, že **klameš a podvádzaš**vlastný národ a preto **NIE SI MOJIM PREZIDENTOM !**

2 – Tvojou nasledujúcou starosťou je, že je podľa Teba neudržateľné, že nedokážeme porozumieť výzve našich partnerov na väčšiu solidaritu v celej EU.

Preložené do reči jednoduchého Slováka – si znepokojený tým, že Slovensko netancuje tak, ako by Tvoji partneri chceli. V prvom rade, občan Kiska – sú to Tvoji partneri. A koho máš konkrétne na mysli ? Schyzofrenickú Merkelovú, večného zradcu Hollanda, či zaoceánskeho mierotvorcu Obamu, ktorému tak isto ako Tebe ide predovšetkým o mier, blaho a demokraciu v celej galaxii a priľahlých medziplanetárnych priestoroch?

To zamorenie Europy utečencami, ktorých by si tak rád privítal na Slovensku a ktorých teraz rieši celý svet, je totiž dielom tých Tvojich partnerov. Hlavne toho zaoceánskeho. Takže prestaň riešiť následok, začni riešiť príčinu a odkáž svojim partnerom, hlavne Obamovi, aby sa pratal aj so svojou nadrogovanou armádou odkiaľ prišiel a jeden obrovský problém máš vyriešený. Miesto toho nás ideš presviedčať, že to najdôležitejšie je zavrieť huby, ohnúť chrbát a počúvať na slovo majiteľa vesmíru USA, lebo ON povedal a ON tak chce. Na tejto zemi občan Kiska, neexistuje živá bytosť, pred ktorou ja pokľaknem, alebo ohnem chrbát a toto odkáž aj svojim partnerom ! Znovu sa ukazuje, koho záujmy napriek svojmu sľubu hájiš a preto **NIE SI MOJIM PREZIDENTOM !**

3 – Tvojim obľúbeným klamstvom je neustále falošné vykresľovanie emigrantov. Je to Tvoje tvrdenie, **že všetci utekajú pred vojnou a násilím** a že sú to chudáci zo Sýrie. Tak ja Ti poviem, že nie sú! Sú totiž z Afriky, Pakistanu, Indie, Albánska, Turecka a iných krajín. Sú to mladí muži okolo 30 rokov bez rodín. Ja Ti poviem kto títo ľudia sú – sú to vojaci a ty to dobre vieš. Podľa odhadu až 90 % z nich sú ekonomickí migranti. Takže to, že Tvoji vlastní žijú z ruky do huby a pod hranicou chudoby, zdravotné sestry a učitelia robia za holubie hovno Ti zjavne neprekáža. Ak nemáš dosť pre nich, odkiaľ chceš zobrať pre tých chudákov v značkovom oblečení a s mobilom, aký nemáš ani Ty? Takže opäť – kto ti je prednejší a čie príkazy sa snažíš tak vehementne pretlačiť aj na Slovensku ? Odpovedať zjavne nemusím. **NIE SI MOJIM PREZIDENTOM!**

4 – Tvojim nasledujúcim zavádzaním je šírenie klamstva, že ak sa nepodrobíme diktátu z Bruselu, pretože tak sa to totiž volá, zostane Slovensko osamotené a izolované. Emigranti v podstate chcú zdieľať naše hodnoty a vzbudzovanie strachu z neznámeho je veľmi jednoduchá téma, ako si získať sympatie voličov. **Toto sú Tvoje slová.** Tak k týmto bludom mám tiež čo to povedať. Radšej budem izolovaný od tých tvojich úžasných partnerov, ktorí sú zodpovední za všetko zlo a utrpenie na planéte. A napriek tomu, že si nedostal môj hlas a teda mandát k tomu aby si ma zastupoval, snažíš sa ma zavliecť do partnerstva s týmito vrahmi. Pretože Tvoj Obama je hlavný vinník a Ty sa z nás napriek nášmu odporu snažíš spraviť jeho poslušných sluhov. Tvoji emigranti **nechcú zdieľať** naše hodnoty. Je to úplne iná kultúra, ktorá s tou našou je ako oheň a voda. Stačí sa pozrieť, ako sa správajú a ako nám hrozia. A netvrd mi, že je to xenofobna propaganda. Ak mi nájdeš utečenca, ale skutočného utečenca, ktorý ušiel zo Sýrie a nie z Turecka aby si zachránil holý život, teda nie ten vyobliekaný hrdina s mobilom za 400 eur, bude chcieť zdieľať moje hodnoty – sám ho ubytujem. Ale takého nenájdeš…Dokonca Tvoji partneri z Anglicka a Francúzska sa kresťanom zo Sýrie otočili chrbtom. Stačí si prečítať najnovšie správy, ale nie tie mienkotvorné. Ja viem, je príjemnejšie čítať hlavný prúd, kde je ego politika masírovane až k vyvrcholeniu, kdežto pri čítaní správ a názorov ktoré sú predkladané objektívne a pravdivo, má človek problém dosiahnuť duševný orgazmus. Znova teda klameš a **NIE SI MOJIM PREZIDENTOM!**

5 – Všemožne sa snažíš presvedčiť Slovač, že všetko je v najlepšom poriadku, iba máme strach z doteraz nepoznaného. Vieš, už roky fičí vo svete technologia s názvom internet. A to ti musí naháňať hrôzu. Tu sa totiž každý dostane ku skutočným informáciám a pravdivým videám, takže navzdory Vašej snahe a klamlivej propagande vieme, kde je pravda a kto nám klame. A verím, že aj naháňa, inak by si v marci nežiadal o pomoc generálneho tajomníka NATO Stoltenberga kvôli obrane proti šíreniu dezinformácií a platenej propagandy. Aj tu to preložím do jednoduchej reči – snažil si sa o cenzúru internetu, aby Vaše klamstvá neuzreli v žiadnom prípade svetlo sveta. **Pretože keby sa ľudia dozvedeli pravdu** – a teraz budem citovat jedného z politikov UKIP ktorý to povedal na plnú hubu na pôde EP – **tak by tu vtrhli a všetkých Vás obesia.**A to je ten pravý dôvod, prečo korumpujete a uplácate každého a všetko, len aby pravda zostala utajená. Na koho strane stojíš tentokrát, občan Kiska? **NIE SI MOJIM PREZIDENTOM!**

Takže skúsme to nejak zhrnúť. Po preštudovaní Preambuly a preštudovaní Tvojho sľubu ktorý si dal je jasné, že si z toho nesplnil a neplníš ani písmeno. Strom poznáš po ovocí – dobrý strom rodí dobré ovocie, zlý strom zlé ovocie. A tvoje ovocie rozhodne dobré nie je.

Tvojou zasľúbenou krajinou nie je Slovensko, ale satanská USA. Jediná krajina, ktorá prešla od barbarstva k úpadku bez toho, aby zažila civilizáciu. Aj tá najposlednejšia obec na Slovensku je o 500 rokov staršia ako celé USA, ale Tebe to nevraví nič. Je to krvilačná obluda, ktorú okrem vraždenia, ovládania sveta, klamania, vykorisťovania a podvádzania nezaujíma nič iné. Je zodpovedná za všetko zlo na planéte a Ty chceš toto zlo legitímne naťahať do mojej vlasti. A žiaľ, Slovensko je kvôli členstvu v NATO, za čo vdačíme zapredaným a vlastizradným politikom a neustálemu presviedčaniu , že USA je predsa tou najlepšou voľbou, súčasťou tohto zla.

Ukážem Ti, čo teda v tej ústave stojí:

čl.1

Slovenská republika je zvrchovaný, demokratický a právny štát. Neviaže sa na nijakú ideológiu ani náboženstvo

čl.2

Štátna moc pochádza od občanov, ktorí ju vykonávajú prostredníctvom svojich volených zástupcov alebo priamo.

Ak teda Vaša a tým aj Tvoja moc pochádza od občanov, ako to, že rozhoduješ bez nich? Ako si dovoľuješ ignorovať hlasy tých, ktorí Ti dali dôveru ? Pripomeniem Ti za všetko len Gabčíkovo. Ak je teda Slovenská republika zvrchovaný, demokratický a právny štát, ako si dovoľuješ bez povolenia Slovákov nechať zasahovať cudziu moc, cudzie štáty a cudzie vplyvy, do výlučne našich zvrchovaných záležitostí? Ako si dovoľujes nechať túto cudziu moc **riadiť** Slovensko?

A hoci ste to šikovne skryli za také názvy, ako **Spolupráca s ostatnými demokratickými štátmi,**alebo **Slovenská republika uznáva a dodržiava všeobecné pravidlá medzinárodného práva, medzinárodné zmluvy, ktorými je viazaná, a svoje ďalšie medzinárodné záväzky a dokonca ste to zakomponovali do ústavy, nie je to nič iné, ako páchanie úkladov proti SR v spojení s cudzou mocou a to je vlastizrada!** Amerika totiž nemá s demokraciou nič spoločné.

O tom ste tak isto rozhodli bez toho, aby sme Vám dali súhlas. Kto dal súhlas Tebe, Lajčákovi, alebo Glváčovi k tomu, aby ste Slovensko **zaviazali** k vybudovaniu USA základne pod Tatrami? Skús zavítať medzi tých, ktorých zastupuješ a opýtaj sa ich na ich názor na prašivé NATO, na členstvo v diktátorskej EU, na emigrantov, alebo na životnú úroveň bežného Slováka. Som realista a preto viem, že sa nájdu aj takí, ktorí toto všetko budú obhajovať. Títo zapredanci však pre mňa nie sú Slováci, ale gaštany nalepené na americkej riti. Vidím, že rozdávanie rozumu plným priehrštím, moralizovanie a propaganda Ti ide. Ale vidím aj to, že americké záujmy si povýšil nad záujmy a potreby Slovenska, čím si jednoznačne dal najavo, kto je tvojim pánom. Teda **NIE SI MOJIM PREZIDENTOM.** Od ukončenia bývaleho režimu som nikdy nebol voliť. Nenašiel sa totiž žiaden politik, ktorému by som dôveroval. Doba sa ale mení a objavil sa tu jeden, s názormi ktorého súhlasím a ktorý o svojich predstavách riešenia problémov Slovenska nielen rozpráva, ale za svojim si stojí a hlavne – to, čo povedal aj plní. Tento politik si môj hlas zaslúži. Dúfam, že až sa raz na Slovensko vrátim, hoci ako dôchodca, budeš so svojimi kumpánmi vymazaný z historie. Vy si totiž nezaslúžite byť ani na smetisku dejín.Ak chceš urobiť Slovensku láskavosť a aspoň ako tak si zachovať tvár, vezmi svojich za všetko zlo zodpovedných partnerov, všetkých zapredaných presstitútov a odsťahujte sa na nejaký ostrov. Alebo ešte lepšie – na prériu v krajine zasľúbenej. Tam môžete založiť nejakú Sorosovu nadáciu, napríklad Klub priateľov bizonieho trusu. Tvoji presstitúti môžu vydávať týždenník Bizonie rozhľady a môžte si tam vládnuť kým Vás smrť nerozdelí.

Takže pri najbližšej príležitosti, ked budeš znovu presviedčať svojich partnerov o tom, ako Slovensko stojí za Tebou, ako sa už nevieme dočkať kedy už konečne nastúpi k moci Nová svetovláda, kedy sa konečne Slovensko zaplní americkými vojakmi a kedy už bude konečne stáť pod Tatrami tá vysnívaná USA základňa, tak im odkáž, že na tom Slovensku je jeden, ktorý si dovolil rebelovať a je proti. Odkáž im, že na tejto zemi nieto tvora, pred ktorým ten opovážlivý rebel ohne chrbát, alebo pokľakne!

Bez úcty a bez srdečného pozdravu

Robert Bačinský – **Slovák**

*Do redakcie Rodobrany prišlo mailom.*

Kľúčové slová: [Robert Bačinský](http://rodobrana.org/znacka/robert-bacinsky/)